નવી દિલ્હી, તા. 21 : ડોનાલ્ડ ટ્રમ્પ અમેરિકાના રાષ્ટ્રપતિ બન્યા બાદ ભારત અને અમેરિકાના સંબંધો સુધર્યા હોવાની ચર્ચા થઈ રહી છે. વૈશ્વિક રાજનિતીમાં આતંકવાદ સહિતના મુદ્દે ભારત અને અમેરિકાએ એક જ મત વ્યક્ત કર્યો છે. જો કે કારોબારના મામલામાં અમેરિકાનું વલણ ભારત કરતા તદ્દન અલગ દેખાઈ રહ્યું છે.આ જ કારણથી ટ્રમ્પે તેમના મિત્ર વડાપ્રધાન નરેન્દ્ર મોદીને પણ ઝટકો આપતા ઘરેલૂ કારોબારને બચાવવા માટે ભારતની આયાત થતા સ્ટેનલેસ સ્ટિલ સહિતના માલસામાન ઉપર એન્ટી ડમ્પિંગ ડયૂટી લાદી દીધી છે.